VS000552
Datum: 1993-10-11T01:00:00.000+01:00
datum_sodbe_i_stopnje: 1996-10-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 3700000 SIT
opombe: II Ips 415/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Prometna nesreča.

## Poškodba

Zlom tretjega do sedmega rebra, rani na komolcu in kolenu, udarec v stopalo, razmajanje petih zob, rano na ustnici, pretres možgan, poko zapestnega nastavka koželjnice.

## Telesne bolečine

1400000 SIT Tri tedne hudih bolečin, dva in pol meseca srednje hudih bolečin pri globokem dihanju, kašljanju in kihanju, dva meseca blagih precej stalnih bolečin, zdaj pa nelagodnost ob spremembi vremena in težjem delu.

#### Hospitalizacija

12 dni.

#### Nevšečnosti med zdravljenjem

Nevšečnost je predstavljalo dvajsetkratno rentgeniziranje in štirideset fizioterapij in protetična nadomestila razmajanih in izbitih zob.

## Strah

350000 SIT Tožnica je utrpela strah, ko se je še v razbitem avtomobilu zavedala po izgubi zavesti in so bila vrata avtomobila odprta, zraven nje pa ni bilo več sopotnice. Utrpela je tudi strah za izid zdravljenja, ki je bil trajnejše narave in večje intenzivnosti.

## Zmanjšanje življenjske aktivnosti

1600000 SIT Tožnica ima težave pri poklekanju na levo koleno, vendar so njene posledice v zvezi s poškodbami noge v vzročni zvezi z nesrečo le do 1/3. Funkcionalne posledice škodnega dogodka pri tožnici pa so zmanjšana sposobnost za dela, ki zahtevajo dvigovanje težjih bremen z desnico, dela, ki zahtevajo dobro gibljivost desne roke v zapestju ter dela, ki zahtevajo dolgotrajno koncentracijo - dober spomin in asociacijsko mišljenje. Tudi protetično zobovje v funkcionalnem smislu ni enakovredno naravnemu.

## Skaženost

350000 SIT Pri tožnici so 4 zobje desno zgoraj in 2 levo zgoraj protetično nadomeščeni. Zgornja dlesen je stanjšana. Na spodnji ustnici je videti brazgotino, ki ustnico navidezno tanjša. Navedeno je opazno že iz večje razdalje, pri čemer tožnica brazgotino na spodnji ustnici lahko prekrije s šminkanjem.

---

ZOR člen 200, 203